
JANAPCHHNGANI 


Bang’”a kitap segipa sakantian dingtaiig dingtaiig a'’'gilsakni 
ong'’'a obostarangko rae uko jinmani mikkango dakmesokate 
namdapataona rabana miksonge setoka. Apsandake ia angni skanggipa 
dakmesokaniko seanio ang^ba {4)san miksonganioiian ongachim, indiba 
chong motgipa gisiko chanchianiko donmitape anga iano kandikbee 
kosakgilgilkosan mesokalia. 

ladakmesokanioangadarangasakni mandenaongchongmota 

dakchakachi kinggni (SIKKIME aro WAL MINDIK A GILSAK) 

Pilakai^ se-jotaniko nanidapatna nasimangni jakoan onga 

DAKMESOKANl-I 

SKANGGIPANAKATANI 


(Biap: Songni bakra rikamjoljol songona rama repakgipa sambao 
Kalim saksan asonge grapenga. Unomit ing Pangkim jako adiu 
lekarangko rae songona dakbagipa ramako re hae uko nikea) 

Pangkim:- (Adita chelkalaoni) A\a mainasa naade saksaii grapenga? 
(Kalim mikjrao dake nisoa) Aia, na ara grapbebengama, angade 
dasiode balekesa roatengachim, maiba ongama? {Gingling rimpc) 
Ring! Naara chubaringama? 

Kalim;- Angni dukde dal beade ongja, indiba A chik me tra saksani 
kakket dakgi janichi anga chasongnaba dangtapkugijagipa pekgipa 
bostuko besa kana nangaha. 

Pangkim:- Oh, Achikna kasagipajatni depante, naa mejalo gitok jadil 
napile chadamberangko mikkangchakc re dile, jak goe asongna 
chrikdilgipa, daalo mechik saksana chu rijige goka dake grapengama? 

Kalim;- Oe, ripeng uamejalni Kalimchim; indiba daaJni Kalimde indakc 
kalimaeng^jok! Mejalo noksulni manderangba pangna chu 
ringpagi jagipani peke reangako niksoe suk ongtokjaenga. 

Pangkim:- De, naaan tangan iapilakko u ieba, ukon dakaiode sawado 
suk ongchakpagnoksa. 

Kalim:- Kangale atchigipade pilakko dalcon kangala daogita maiba 
mingsako dakna chanchipaoba miksongani chu sokjajoko'n 
dakronggijakoba dakatmanaia. 

Pangkim:- Maina naara dositangko kangalatango pakjrake namgijako 
besa ka-enga. Sawade kangale atchija, angaba apsan nanggitan 
kangalni depanteanba. 

Kalim:- {Rake kik-kike grape) Inghing, kangaloba na-ade anggitade 
dukchakkujaenggen. Salsao anga an tangna ong gipa obostako 
daalonaba gualkuja Unsalo chinga migrichim, anga angni jongtangko 
ja’tang wate notangko debrae okkria amjae ai-babamangni hajira kam 
kaako sandimitingo ramao manderangni gadapgimin te-brong bitchil 
rongsako nikaha. Ua tebrong bitchilara tongsade aningo aro tong'sa 
akosako nadoe dongachim. Uko ote soe antangba chapana inora 
angni nogipa aro jonggipan okamanjae una jegrikpilaha. {Pile rake 
denggoke graptaia). 

Pangkim:- (Kalimni pakkreo rime) Oe, beben angade kangal inoba 
namkalbatbebe-kuenga, chaa rajachadiljaoba angni ama-apade angni 
uibachengaoni daalonakingkingba mi patisaba okumude 
chakdilpakuja. Hai ripeng angbaksa dikdiksa rejojoe roe gisik 
tomtomatbo (Sakgnian reanga). 

DOGACHIPA 

DAKMRSOKANI-I 

GNIGIPANAKATANl 


[Biap Cha dokano: Kalim aro Pangkim cha dokan ge sachi 
napangaha. Uamangni napangmitingo chu pekgipa aro kore 
(pagla) saksa cha ringsoenga]. 

Pekgipa:- (Cha ringe ringchakaniko rake ontime) Haaa, angko 
senga dakenga angko. Achik asongo Achik gangbo dakjaode sawa 
gangbo dakgen. (Kore-chiko nie uko Jaksi ote) Ongama, ongjajong. 

Kore:- (Jak-o go al rabitachi mikkango dokdingdinge) Naa iano 
belbeldamnabe, chupekgipa kat bakbak ianoni kat. 

Chupekgipa:- Oh, naara paglasa (Chakate mamungkoba 
agandapgija reanga) 

Kore:- (Asongaoni chakate reroroe) Chu ringgipakode angade 
namnikja, chude namja senga. 

Dokan Nokgipa:- Namjok sala, ia pekgipani hala kaanan cha ringna 
rebagiparangba ongkate katokpilengjokchim. Ramao rejojogipa 
paglaba indakgiparangnade tik ongskapi lade. 

Pangkim:- Nibo ripeng, namgiparangni arikgalna manpilgijagipakoan 
pagla katatna man pila lana na a name chanchie niode, chu pekgipara 
ramao skatang rejojoe belbelgipa paglanamangba bate nambatja ine 
niknaman-^. 

Kalim:- Oe, ripeng angaba antangan namja inen uia indiba na-ade 
angko ua mechik saksana kasamangmangari peke gc3pe roenga inesa 
chanchiengama? 

Pangkim:- Oe, unanba kattako tale agahe nichengboda. 

Kalim:- NaabaAchik saksa onge iako u-ia. Achikr^g “AKING” 
aro “MFCHIK”-chisa jatko ripinga. “aking” uan anchingni adok- 
chiga aro uko nirok sandina mechikko nokna baa jekon “mechik” ine 
agana. lani gisepon an-ching mechik mabonatode, sawa akingko nirok- 
sandigen? 

Pangkim:- Oe, onga ongadc, indiba naara dao iarangko maina 
aganskaenga. Naade daoba mikmakan talbrekujaengakon. 

Kalim:- Jeko agana skangba kattako bon e knachengboda. 

Pangkim:- (Kadingsmite) De aganbo, knaengaba. 

Kalim:- Daode iani gisepon, A chik me chik saksa rori panteko 
mikchaengachim. Ua rori panteara poraia skia manbeaba ongja aro 
gisik name chanchigipabaongtaija. Uni gimin uko skie rapaora, ‘indide 
naa angko raskagenma?’ inesa angko ua singskaaha. 

Pangkim:- Aiao, maidakpilgipa me chiksajokai. Naara una maiko 
aganchakskajok? 

Kalim:- Anga maiko dakgen, an tangan iako chel atna sikgiparangoni 
saksa ongpani gimin janggitangko ua kamnan boli ona nangaiaha. Aro 
nibo ripeng daalo ua apsan me chikan sakgipin rori panteko seke 
katangtaimanjok. 

Pangkim:- Indakaia oe, ripeng. Unan iingade nikoba nikja dake jripjrip 
rosiangaia. 

Kalim:- (Sko narongrenge) Nanggita, anggita uikalgipa sakantian 
indake jripjrip roaiode sawasajatna kamko kaskagen. 

Pangkim:- De, naa jatna kamko kana kangkare kamanchaa ongode 
maina indake ringe chae salko reatenga. De, batesa naa an-tangni 
chusokgijaniiangnagisiktango rabianiko dakbo. 

Kalim:- Anga skangoba ringja ripeng aro daalna agre ringtaijawaha. 
Da-sio pagla angna nama dakmesokaniko onaha. Anga siaonan uko 
gisikragen. 

Pangkim:- (Lekka rabitatangko tanjoljole) Ringtainabeha oe, 
manderang chu ringachi neng nikatangko gimatna mana ine agana. 
Beben mikmakmitingo aditan gualnaba donga, indiba mikselpilahaon 
bachina, uan apsan ongpilaigen. 

Kalim:- Bachinasa naara lekka rabite reangskaa. 

Pangkim:- Sorkarini kamna porikka se-na reanga. 


Kalim:- Manatama? 


Pangkim:- Im, singa kakketkode bonen manata, 
manatade 

Kalim:- Saoba manderangko rime niama? 

Pangkim:- Inghing, chuongagita uamangna tangka paisa duna dongode 
anga kamkon amjawachim. Hai, renahama? 

Kalim:- Hai rebo. (Sakgnian reanga) 

DOGACHIPA 

DAKMESOKANI-I 

GITTAMGIPANAKATANI 


( Biap: Pangkimni Oppisni chadokano. Pangkim kamna porikka 
raanio chusokgipa onge kamko manaha. Ua Singkam baksa cha 
ringna re angaha. Unomiting Ringanchi urn cha ringsoenga.) 

Pangkim:- {Ringanchiko nikdate nawang dake) Bachinisa Ringanchi? 

Ringanchi:- (Charingamatchotsoejajaagnang) Songchini daosa 
re baenga. De, tia song ringbabo angade re skanaha(^ Pakkreo 
kebitgipa bekoniko tangka bikote chain damko game re anga) 

Pangkim:- De, indakode. 

Singkam:- {Ringanchiko nirike) Sawachimsaimo, iara. 

Pangkim:- lara nasong Oppisni sahebni demechik Ringanchiba. 
Mejaode bikora sakoba roriko seke katanga ine knaachim. Binara 
Kaliman kasachimba. lamechikan tik dongja. 

Singkam:- Badia Kalim, iaan-chingni Kalimma? 

Pangkim:- Oe. naa ia dao chadambe dolko dilenggipara. 

Singkam:- Aiao, ia mandeba sengade seng bebeamo. Bang-bata 
manderangan binade kenade. Gipin dilgiparangko toede biade kamba 
kaa aro gimiknan choliaba cholia danang. 

Pangkim:- Uuh, bilonga biade. On tisamang ong-gija dakenga ine 
nikahaode sikap tangkap dakaigipasa. Indibaonrtisabio chakchikani 
gisikdongbreja. 

Singkam : Bisongninokdangbainditanadiolibieadeong'jakonde. 

Pangkim:- Aiao, maikoagangen,toi-eaganodeaBC&ii^nokdangan 
nambatkalkuenga. Indiba daode aditan cholikala^BkoiL Uchi nogipa 

saksa dongpagipaba kam dongakon se^jja manjok, jong^pa Primaiy 
skuini masterr aio daode Kalim an tangba songni ^ulo ka-e raengakoa 

Singkam:- Mejao angna saoba bini maapakoa sijok ine aganachim. 

Pangkim;- Oe, siahaba, indaken Kalimsa hajira-monjira dake nogipa 
jonggipako poraiata. 

Singkam:- (Pangkimni jakko sudike) U-u-it, ua Kalim nangchi 
rebaenga. 

Kalim:- Mai dakchimenga? 

Pangkim:- Cha ringna ongkatbaesa rojojolaenga, naara bachinisa? 

Kalim:- Sko dinganasa rejqjoe roatainga. 

Singkam:- Maina chanchiesa sko dingsimaia, maiba ongama? 

Kalim:- Maiko agangen ripeng. Aganoba mandeskako matnange roa 
gita dakaia. Naaba Jakkamkode uienggen, sala skango an-chingni 
chonchonmitingode sal rakako raka minggija gitok rane okria chiot 
chiot dakako done mikkango dile jatko chabokgiparangni bimangko 
tarie rejomae soe galdilachini indiba nibo daode uamangan asongni 
silroro-namrorogniko bonattokenga. 

Pangkim:- Indaktokaia oe, {Sko siksike) Oh, naa Ringanchiko 
grongjok? 


Kalim:- Im, biko grongen, biming golpobaen mutbajok. 

Pangkim:- Daoaramai ongjokna, na a sing eniama? 

Kalim:- Mai ong-gen, jegita ongna nangachim uagitan ongjok. 
Abachengaonin angan bikora aganpachim, indiba bian knachakja. 
Daode segipakon gale katbasrangjokna. 

Singkam;- Mainasa anlangan namnike re'angeba daorakatbaskajokai? 

Kalim:* Biko rimangani attamon, banoniba mahajon dal-dalgiparang 
nokcma re-bae Achik mechikko jikgipa manjok, daode anchingni 
tniksongako chirsokatnade nangni jakonjok ine tai^gka gobtake onako 
nikdike tangkanasa dakakon ine walon sriksrik gale katbaana. 

Pangkim;- Namjok, indiba daode bikoara sawa rakugen? 

Kalim:- Angara, angan ragen. Angade jikgipakon ranan sikjachim, 
indiba ambin bilgrijoko sawa nirok-sandigen inesa rana amaenga. 
Unbaksana angade saoba antang gualachi dalbea dosiko dakgualgimin 
me-chikkon sandienga, jedakode dakgualgiminna sikkimpile segipana 
kakket ka-sagen. 

Singkam:- Daoara bachi, nokchin reangamabiara? 

Kalim:- Bani, pagipana kenen nokchide re-angjahake. Ang’ nokchisa 
le-angenga. 

Pangkim:- Na-aba nokchakade nokchaksokuaiamo? 

Kalim:- Maina nokchakjagen, Gitelanba indake branggipa de-ko 
nokchakchinan Rongtalgipa Ki tap rangoara toe skianirangko 
onmanahaba. {Pangkim am Singkam nitatgrike kadinga). Na song 
roangkugenma, angade re ainokon. 

Pangkim:- Chingaba re ainok. Hai an chingba re ainok Singkam. 
{Sakgittaman chakate re anga) 


DOGACHIPA 

DAKMESOKANI-n 

SKANGGIPANAKATANI 


{Biap: Pangkimni noko, Kalim Pangkimni nokchi rona reangay. 

Pangkim:- (Kalimko niksoe) Ai, daalde bachinasa. Angade nangkode 
j ikgipa raen nokonin ongkatjaengjokma inesa? 

Kalim:- Aiao na ade indina dakpabo. Angasa anga uiaengjok, mane 
chagipani demechik maatbebeaia. Mi-bijak songnaba changja, 
pringoba anga demesajaode chet bajirangosa chakataia, aro ontisa 
kamrangna waton nengana maamaia 

Pangkim ( Kadingsmite) Naaba ukoara uiaenga, mane chagipa rike 
donggipa baksa kangale janggitangbapagipamung maidake meli- 
magapagen. Daode nasongde saksa sakgpinni janggi tangani bewalko 
nigrike tik kagrikna bangen nangkugen. 

Kalim:- Oesai, angade unan basakobade krachaeba nikangpilaba. 
Kangalni janggi tanganiara kangalatangon bonaia indiba man'e 
chagipara mane chaa bewalon dingtangmanchasa 

Pangkim:- Pagipamangara na-songkoara kobor manjokma? 

Kalim:- Im, mejalo chinga sakgnian reangaba 

Pangkim:- Mai, bisongaranamnikaiama? 

Kalim:- Namnikjaoba demechikgipan dosi dakahani ginan maiko 
dakugen. Demechikgipako ma apanikri agane-skie onana agre maiko 
dakpana mankugen, aro angko sorkarini kamko ame kabo, angaba 
ama dipetde dakchakate nigen ineba aganatenga. 

Pangkimr-Nang-ko chadambeni dolko dilenga ine u ijaesa biade 
sorkarini kamko kachina aganenggen. 

Kalim:- Uipaesanbaan^o ua kamoni ong katkan aganachim, indiba 
angaia Ringanchini angchina katangani attamon dolni katimskarangko 
ranggitik tomate ongkatjok. 

Pangkim:- Maina na-ara ua kamko watjokai, ua dolni padot ongkuon 
maiba janggi tangani cholrangkode mangenchim. 

Kalim - Dakgimin aro dongimin niamde bachinaaro unbaksana meapa 
onge chadambeni kamko kaaniara krabeaniba ongja. 

Pangkim: - Daoaranangni biapoarasako songskajok ? 

Kalim:- Sa-ko songgen, Jengkukon songaijok. Angni dolni padot 
ongmitingo bian angko dakchakgipani keimo ongachim. 


Pangkim;- Dolni jakrikrade ? 


Kalim:- Jakrikrade Balkaman ongkuenga. 

Pangkim:- {Golpoko dingtangate) Chakchikna manode sorkarini 
kamba namaia. Bange jele manpajaobajagimikgimik nichake je 
manpako chae-ringe tomtome janggi tangna mankala 

Kalim;- Aiao, kam sandinaba student union-o dongmitingo 
jegriksimanan angnade kamkon onama onjawama. Bebegita 
manbebeoba angade mandikgenkonsai. 

Pangkim:- Mandikoba maiko dakgenjanggitangnade cholkode 
aanditelnan nangaigen aro naade sandibebea ongode altutuan 
man-aigen. Nang-gita sorkariko Jingjengatgipa mandeko 
nokchakjajokode, tolasa ongainok. 

Kalim:- Maidake altue manpanokai! 


Pangkim:- Maidake manjawa, mana ongode nanggita 
dakgipaiangkode an-tangtangni ningx) napate jripatnasa jotton ka'gen. 

Kalim:- Haida, jamano somoi sokjoko nie niainaha De, naaroaibqjok, 
angade reskainaha. Uchi Ringanchiba saksan aratsonok. 

Pangkim:- De, indake ong-ode re angbo. {Kalim Pangkimko wat-e 
reanga). 


DOGACHIPA 

DAKMESOKANI-n 

GNIGIPANAKATANI 


{Biap: Kallimni nok : Kalim nokona re-bapilengchim, unomiting 
Ringanchi ripengtang Norime baksa noksamchi morao asonge 
maikoba golposobenga. Kalim uamang sakgnini jakgitele 
golpoako dondikatna siJgae jrimjrim turamchi re ange tugrange 
roeaha). 

Norime:- Nangkode daora skangona bate rambatroroesa nika. Naara 
saengama? 

Ringanchi:- Oejok, ripengska gimikan rama, rama intokanan krachae 
nikangpilengjok. Maidaken ramenga, sade sajachim naaangara. 

Norime:- Ma, gisik suk onggijanirangdongama? 

Ringanchi:- Gisikde sukongaiachimongade 

Norime:- Hat, indakode naachaa-ringarangtik ongjaengakon. 

Ringanchi:- Chaa-ringarang tik ongja ine aganoba segipako matnanga 
gita dakaia. Maiko dakgen jenaje donsoa, uchi ai-mangchi 
dongmitingoara nakam ingipakode babaan namnikjoljani gimin ranapja 
aro dali ingipakode angadejanggi tanga gimikan chajoljachim indiba 
daora jeko segipa ra baa ukon chapana nangaijok. 

Norime:- Nokrangkode rotonikaiama? 


Ringanchi:- A-bachengmitingode rosiksake nikachim indiba daode tote 
rote name nikangpilengjok. 

Norime:- Angaba unan kensoengasai, dao nanggita nokjam 
donggijagipa nokdangoniko mangakjokode aro anti-akang re-pana 
inoba gari-gora dongjajokode ripengskanaba krachagen. 
Ringanchi:- Angade uaiangni giminde bange chanchija. Ama-apani 
gamde uamangnisa, daode angni gamde ian, jekon angni segipa kasae 
angna dakenga. Angade ripengskana krachaani pal segipanasa 
krachaskaenga 

Norime:- Maidakana setangnara krachanokai? 

Ringanchi:- Oh, naade angni segipani gimin kattako bone aganode 
aiao inmanpilgen. Angade mi-bijak song naba changpaja aro bara 
kancha sue onpaoba talatja. Gipin segipa gita dakode angkode 
doknaba. sainaba dongachim, indiba danang biade aivtangan 
basakobara dakaia aro angnaba skijojolaia. 

Norime:- Indakode naade rasong gnangbeen indakgipa segipako 
manaha 

Ringanchi:- Rasong gnang inanaagre maiko agandapakugen. 

Norime:- De, naa roaibojok. Angade da o inande grongna nanga 
donga. (Chakate re angd). 

Ringanchi:- {Mora gegniko nokningchina de hae) De, indakode 
re angskaiboha, angade inon nirikaignok. {Nokningona napon 
segipako nike deldikdake) Aia, na-a re-bajokchimne. {Kalim mikrono 
mikchi singsola gnang tuaoni an pile nie sko narongrenga) 

Ringanchi:- (Krachaa aro kenani bimangko ra-bite, a-chi-ko 
nikome) Daal dipet anga darang mandenaba nang ni gimin 
agantaijawaha. Uni gimin ia changsamangmangnade angko kema 
kapakubo. 


( 13 ) 



Kaliin;- (Mikchi ipake) Naa angna mamung dosikoba dakkiy a, angasa 
nangna dalbea dosiko dakaha Anga nangni segipa ongeba nango 
indakpile kadongna manjachim; indiba nangni kakket onganidii aro 
angna kasanichi daalo anga jikgipani gamcbataniko uiaha. 

Ringanchi:- (Gisiko katchabeaniko Angarasong gnangbee 

nanggita dakgipa segipako mane maina nangna kasajawa. 

Kalim:- Naa ong-ja, angasa rasong gnangbee nangko jikgipa dakna 
manaha 

Ringanchi;- (Kadingsmile) De, indake ong odean ching sakgnian 
rasong gnanggipa segipa aro jikgipa onga. Uni gimin hai damsan mi 
chanaha (Sakgnian mi chana napanga). 

DOGACHIPA 

DAKMESOKANI-n 


GITTAMGIPANAKArANI 


(Biap: Kalimni nok; Attamni sni bajimango Kalim apalchi 
ongkatangaoni nokona rebapilaha Ringanchi mi-bijaksonggija- 
changija tusisoengachim). 

Kalim:- (Nokningchi napange) Ringanchi, oh Ringanchi, baa na’ade 
mi-chi song-gija-changija daonaba tusie rokuengama? (Turamchini 
ongkatbae ballimo more sale sikdikdik maikoba chanchia gnang 
asonge dongeaha). 

Ringanchi:- (tusiaoni chakate) Been suk ongjagitadakanasa tusie 
roatachim, daoaratujripangsrangakon, (ongkatbae segipani jripjnp 
asongako nike, ka-o nangengakon ine chanchie, kendinga gnang 
kasrokbea kattachi) Naade okkribengnokchim danang. Anga dao 
tarake songgalgalatnane. 

Kalim:- (Uni jakko salrike) Dikdiksa nengtakkubo. Intango sakgni 
damsan songainadong. 

Ringanchi:- (Sepango asonge) Nang kode mainaba suk ongjaenga 
gita nika. Maiba ongama? 

Kalim:- Ongakode maiko agankugen. Anching jatde jatskanaka-saani, 
dakchakani am mikkang niani ingipade komimanchajok, tangka-paisa 
bangjokode, skia-poraia man kale namkala gadango kam kaahaode 
jattangkon gualaia 

Ringanchi:- Saobarang nangko maikoba inama? 

Kalim:- Oe, ates kana ine anga Opisial saksachi reangachim. 
Napangaoni adha kontamangnade angaba Jripjrip sengpajok. 
Unomangbasigaretchikapari, songbad badale poraiari dongaia. Una 
aganpaoa somoi dongja gipin opisial-chi ra-angbo inesa aganataia. 
Jamanode kaonangatangko rakkirikna amjae Jegrikbasrangjok- 

Ringanchi;-De, naara babachiba re-angna manaengachimba. 

Kalim:- Nang-pachin skang reangachim, biara oppis-on dongja, 
bachiba saniba nokchisa tas kale roengana. 

"KihgMchi:- (Gisiko krachaa Knal priiigo oppis-mi skang anga 
re-angna. 

Kalim:- Na-an re angbebeaiboiok ot, aiao angade jatskani seng-a 
dakakon chakna anija. 1 laida anga antang knal ungkataina nanga 
ongode badiaba opisial-rangde man-e ra-naba donga. 

Ringanchi:- Naara maina gisiko dingchaoatangko parakronga. 
Alamalade chakchike ninaba skipaboda. 

Kalim:- Chakchikede nipaengachim indiba salriknan man-teljaode 
angaba maiko dakskapagen. 

Ringanchi:- De, naa au-miksue gansre-chinsreebo. Anga wa-al siksona. 
(Ringanchi songchakramchi napanga aro Kalim au-na reanga). 

DOGACHIPA 

DAKMESOKANI-ni 

SKANGGIPANAKATANI 


(Biap: Kalimni nok: Kalim kamna porikka raaha aro ua ia somoio 
kam Aarchina lekka seatgipako rae o nokona kusi ongbee rebaha. 
Jikgipa noko miattam songna mihima basesoenga). 

Kalim:- {Kusi ongbee jikgipani merong baseako raseke) Ringanchi, 
hai iachi rebacheng. 

Ringanchi;- (Jjajrenga aro nawang daka gnang) Maina, mai ong-a? 
Kalim:- (A o meronggnang ruanko done, antangni kekrabatangko 
chakku-chi rate.jako chaani gUdengsako rae) Ha, wangbo, duatna. 

Ringanchi:- {Kusik kuange, scgipani duatako chajoljole) lara 
mainigimin maiba kusini kobor dongama? 

Kalim;- {Kam ka china lekka seatgipako bikote) Nibo! Ringanchi, 
anga sorkarini kamna porikka ra c chu sokgipa ong-aha. Knalonin 
kaechina lekka seatjok. leikai lekka. 

Ringanchi:- {Ranggitik mikchi gaakhaako ipake,jak-ko segipachi 
snile, salamkae) ‘Katchaani ong china’. 

Kalim:- {Nawang dake) Mitela, indiba naara maina grapskaenga? 

Ringanchi:- Mamungba ongja ian katchaani mikchisan. Anga da-alo 
nangni indakpile kusi ongako nike, ia nangni katchaanio mikchi gaake 
bakrimpaana agrede gipin dake gisiko sikpaaniko parakna manja. 

Kalim:- Nibo, Ringanchi manderangde indakpile member-rangko 
rimtaitaie, tangka-paisa galpile kamna dakoba manjaenga, indiba 
angade altue manjok. Ian anching sakgninaNokgipani dalbegipa 
patiani ong chongmota. (Ringanchi sko narongrenge segipako 

mikchidingding nitata) Na-am maisa ongskaenga? Angni kusi ongbee 
golpooba daalde mainasa kutnagita dongenga? 

Ringanchi (Sko narongrengtaie) ‘Inghing’ {chakate rum koldod) 

Kalim:- {Ruanko rasektaie) Naara mai ongchongmotenga, de 
angnaba aganpaboda. 

Ringanchi:- Mamungba ongja naa. Angade nangni indakpile kusi 
onganasa suk ongchakpilskajaenga., maina naara ianamangmang 
indakpile ansengskaenga? 

Kalim:- Aiao, naade mechikde, Nokgipani ka-sae patiakoba 
chuongnikjama? 

Ringanchi:- Chuongnikgijani ingipan angni gisikode dongskaja. Indiba 
mandeo bil gnangode maikodedakna amjagen. Uni gimin naadugapile 
katchanabe aro jeko man ahade man aha unon gisik pangkimpabo. 

Kalim:- Oh, naara ianasa dasionin chanchie suk ong jabengama? Nibo 
angni ka sabegipa jikgipa anga nangna kasaesa kamna galaha aro dao 
uko anga man aha. lani kosako angni gisik pangkimgijani gimin na a 
singanikodaknannangjawa, indiba angni jalnaka saere-mikkanganiosa 
angkojadonggaatpanabe. 

Ringanchi :- Aiao, andalangengjok, anga merong basenaha. Intangode 
mikmik-gamik dakainok. {Kalim Jrimjrim nirika aro jikgipa ruanko 
dee apalchi ongkatanga). 

DOGACHIPA 

DAKMESOKANI-ffl 

GNIGrPANAKATANI 


(Biap: Ringanchipani nok: Ringanchi pagipamangni nokchina 
reanga aro uno Pangkimha antang nanga kamrangni gimin uano 
golpoe rosoenga). 

Pagipa:- Nangsede kamchi reengjokma? 

Ringanchi:- Im, mejaloni dipet reangengjok. 

Pagipa:- Biara an chingni bina tangka due kam dakatakode uijakonba? 

Ringanchi:- Inghing u ija, batesa sakgipinrangkosa tangka du e kam 
sandioba manja; indiba. "Angade mitchigipa kamko kagijan manaha” 
ine kusi ongenga. 

Pagipa:- (Kadingsmite) Baoniko dao iacliasongo tangka dugijaariri 
kamko man-gen, gimikan tangkanasa tangka pilak kamkon daktokenga. 

Pangkim:- Aiao, ia mandeba kakket daka inoba dugapilbebea. Angade 
binbaksa rojokode katta mingprakprakkon simsakesa agana. Mejao 
angkoba kamna porikka rana reango tangkarang due niama ine singa 
Angaba du a du ade indiba uko janapoba intektekkugen ine tol-e 
aganaijok. 

Pagipa:- Da on bia u iangainok. Nokna koros kae tika^ajokode, bi-sa 
desa bangjoko tekkie chana nangjokode an-tangan skia manaigen. 

Ringanchi:- (Asongaoni chakate) Baba angade reainokon. 

Pagipa:- Nangmako grongangjajokwane? 

Ringanchi:- Oe, gtongangnade akachim aro gualemangbaKalimnade 
bini interview-na member limako iriaQianabe ine aganasa rebapaachim, 
da-oa nasongan angni mikkangon ang’ segipako matnangtokaia. 

Pagipa> Da-ora naaba segipani jakukon jakol sanna amsrangengjokne? 

Ringanchi:- Oe, anga seni-pani chanchia baksa melie chanchijaode 
maikai gisiksan onge nokdangona tom-tomaniko ra bana 
man-gen.(A/a-g/pa nokningona napaa). 

Ma-gip>a:- Aia, nono rebachimne? 

Ringanchi:- Oe, ai angade renasa ampilengjokchim. Nangko 
grongangna incsa scngaengjok. 

Magipa:- Nokode nanichimtokengakonba? 

Ringanchi:- Natnengaba ai, angade re skainokon. Haida Kalimba 
rebaengnaba dongaha. 

Magipa:- De indakora. 

Ringanchi:- Naa robabone Pangkim, angade re-skainok. 

Pangkim:- De. {Ringanchi dringoni ongkatbaa aro Pangkimde 
rorika). 


DOGACHIPA 

i e kMcMckicickicMckMrkicMcMcMckickichMcki^^ 

DAKMESOKANI-m 

GITTAMGIPANAKATANI 


(Biap: Kalimni nok - Kalim kamchini sokbae ballimo asonge 
Ringanchiko sengsoa. Ringanchi pagipamangchini re bapila). 

Kalim:- (Ringanchiko nisoe) Bachi re-anga? 

Ringanchi Aratanasa Norimechi roanga 

Kalim:- De, cha rue rababora. 

Ringanchi:- Cha-an kasinpilenggnok, dingatna nanggen. 

Kalim:- Anga da o wal kio channe donbaaba dingenggnokon de, niebo. 
(Ringanchi re ange segipana aro antangnaha rue ra haa). 

Ringanchi:- (Sepango asonge) Ha ia cha. 

Kalim:- (Rachake ringjoljole) Daalde bilsisa batpile bikotgija 
dongchipgipa lekkarangko balrurue sandiemung anga songni 
manderangna kam kae onata. Aiao. danang ritchadok 
ritchasnimangmang mana nanggninan salsisi bilgri jakgri tiltil taltal dake 
budepa buchumarangko japa kitik champile reniraatdamenga. 

Ringanchi:- Opisial-ara mamungkoba aganja? 

Kalim:- (Cha-ko groksa ringate) Maiko aganpagen biara, angaba 
onggijako dakengara ongja. 

Ringanchi:- ( Cha-ko done Kalimko kadingsmite nitate) Oppis-ni 
manderangde nangkode kakketket dakanan nawang inpilenggenkon. 

Kalim:- laiangde mamungan ongkuja, daode imkkang mikkangchiba 
darang karimskarangba niamni apalo dakna aro je mandeni kamkoba 

jadonggaate dondamna tnanjawa. Niatnde niam angade mandean 
kakket-makketo kam ka-gipasa. 

Ringanchir-Naiigko karimska manderang mikbue kalakskajokode? 

Kalini:- Anga matnung ong gijako dakja ongode bisongara maio 
pangchake kalakna mairpanoksa. 

Ringanchi:- Aiao iiaaindakede chanchipanabe, niandede jcgitakakketo 
reoba, changsade changsa jagutelaia. 

Kalim:- (Je. nang agana gita Ja guanidc bang a. Da sion nibo na a, 
"Habii. chiiiga cha ringnade donanggcnba inerangsa songni 
rnandcrangba ropna a bachenglokaia. 

R ingant hi Naaia ukoara ra rikania ra rikja? 

Kalim: - Ra rikjaoba lekka mitaprango siksepe chcl aosa 'Uano cha 
ringna donangengane babu' ine inangtokaia. 

Ringanchi:- Indakode dasi babani aganamungan naadc 
apsanangengjokne. 

Kalim:- Da si. babani aganamung ! I ling. basako da sio 

nang’ baba maiko aganjok? {Ringanchi kusik rim tipe a achiko 
nikoma). Bcben, anga nangpani cUika kamrangko najrmikjae bisongchi 
rcja-doja, indiba naade bisongni demcchik ongani gimin machi- 
pachide rebo-dobo. Ukoara naara mainasa Norimechi reanga ine 
tolskaengjok? Angan Norimekora ramao mesu palako nikbaenga. 

Ringanchi:- {Kadingsmite nawangdaka baksa) Norime ramao mesu 
palenga! 


Kalim:- Oe, naa. Biara awilli dake amikbrang rogipa Rakkalko 
rajokba. 

Ringanchi:- Aia, iara jarira maidakakosa rajoku. 

Kalim:- Jenaje namnikatangkon rapaenggen. Hai anchingaraauna 
rechengnokma? 

Ringanchi:- Hai reboda. (Sakgnian hara cholarangko rae 
chiakolchi ongkatanga). 

DOGACHIPA 

DAKMESOKANI^IV 

SKANGGIPANAKATANI 


{Biap: Kalimni oppiso: Chadamberangko dilgipa Jengku aro 
Bakkam, Kalimni oppis-ona rona re baa). 

Jengku:- {Dogacholo naue, kadingsmite) Babu, chinga napna 
manpagenma? 

Kalim:- {Sejojole niatemung) Oh, napachimboda. Asongchimbo, 
mainaba rebachimama? 

Jengku.-Aiao dilgipa gitchamkoa bachi galgen inesa nangarangko 
golpoe rona rebaengachim. 

Bakkam;- (Asonganiko sale asonge) Naade kam bangachimkon. 
Nangkosa dondikata gita dakaijok. 

Kalim:- Oppisjokona kamde kaaongode bangaia, indiba mamung 
ongjaba. Daora mai kobor nasongara? 

Bakkam:- Koborde namsranggijade ongja, pangna ong rongagitan 
ongenga. Indiba daoba Kangkri Adingo chi teng tarina mangipakoba 
matchotgijantangkaoke chataimanjokna. 

Kalim:- Sawa ukoara manachim? 

Jengku:- Sawa ong-gen Jakkam-maangni dolan uade. 

Kalim:- la Jakkam-de gimik kamon indaken daksimaigen. Maidakgipa 
mandean ongpila iara. Nasong injinial-chi re-ange nija. 

Jengku:- Uchinian dao jegrike le-baenga. 

Kalim:- {JSdande okamani hontako rengtengata) Unoara biara maiko 
aganchaka? 


Bakkam:- Antangni ningo chonbatgipa kam kagiparango dosiko gale 
agananaagte maiko agangen. 

Pion:- {Dringona napae) Mainabachima, skigipa? 

Kalim:- Cha kap gittam taebo, oh, kap bri rabae naaba ringbo. (pion 
ong'katanga) Uh, asongtangni silroro-namrorognikon indake 
chabokode maiko maidake agankugen. Atcha, da o nasongni eleksinna 
wenara mai rokom, manderangni kurangrangde nambrangengama? 

Beikkam:- Dao kakketde neimade namaengachim, indiba ia kosak 
jolchisa mni salo Dijeng-sa Akrem-ni mande-rang baksa chu peke 
reange chingade Brenjani dolonisa ine tol e songoni achak aro 
do orangko skatang doke cha batokanakon. Mejalo Brejani 
wenangode nokmaan nokchaksojajokna. 

Kalim:- Dijengarasachisa, Brenjachi ongjane? 

Bakkam:- Mejarangode chingchianchim indiba bikoara tangkachi 
brejokde, daode bian abrirangchi tangka boe boe Akremna pu-oncliina 
manderangko breenganaba. 


Kalim:- Aiao,an'chingnijatobada'alonakingkingbatangkanamikpakma 
nie antangtangna dilgipako seokna man ani bilko palgiparangba 
dongbebekuenga. {Pion cha rabaa aro sakprakprakni mikkangona 
dee donata) 

Bakkam:- Oe, unan chingade ia bilside parak-pasakan wenna 
amstangengok. 

Kalim:- Ringatchimbo (Cha-ko detome, ku-sa ringate) Maiko 
dakgen saksanade saksa parak-pasakan dakna nangaignok, indake 
nie roaiode Achik a songde bonaignok. (Bakkam aro Jengku chako 
de-tome ringa) 

Jengku:- Bakkam, knaama, knakuja? Mejal attamo Dikku-kode 
Akremni manderang doktokanaba. la hospitalode kadongchakna 
amjaen gipinchinasa pakwatataijoknaba. 

Bakkam;- Ah, angade daosa knaenga. 

Kalim:- Aiao, daora an chingoba bilsisana bilsisa batbat 
bilongbaroroengjokmo. Dao Akrem man ode aro nikubo, ianan 
batkugen. (Goriko nie) Aia, Oppis somoi batpilengjokde hai banoba 
dokanrango asonge name golpo kasrangnama? 

Jengku:- Hai nambebegenba, oppis-rango indakarangni gimin golpoade 
kraaba ongja. (Sakgittaman ongkatanga) 

DOGACHIPA 

DAKMESQKANI-IV 

GNIGIPANAKATANI 


Cha dokan - Jengku, Bakkam aro Kalim cha dokano asonge 
roenga. Dokan mikkango buchuma saksa kokko mikkango done 
grapenga). 


Kalim:- (Buchtunako niate) Ua buchumara maina grapengasai, de, 
Bakkam cha ringchina ianona rimebora. {Bakkam reange rimea) 

Jengku:- lano asongbo ambi, cha ringbo. 

Buchuma:- Aia naa angsudrang, angade daalde nokchi jamchi repilnan 
sikjaengjok. Uchi budepaba kao nangsognok, bi sarangba migri 
chigriaignok. 


Kalim:- Maikobaolbaachima, ambi? 


Buchuma:- Oechim naa, noko merong dongjani gkninsa e-ching pale 
brcpana ine bil bapachim. Akrcmni tangka sualenga, nangni bimungba 
dongpaa intaig attamo raebo inanasa an tangni eching palani tangkachia 
bi sarangna chola ba ra rajok. Dao attamo re ange niora na-ade Brenjani 
mandesa ine onatjajokwai. Ba ra choiako walpilna inoba anbajrake 
palgipanikosa rae rorikon nikjajok. 

Kalim:- Aiao, daora indakerangba daktokengama? Mamungba ongja 
ambi naa duk manabe. De, cha ringchengbo. (Chola jeponiko 
tangkako bikote gong ritchasa sotbonga chane) Ha, ia ambi merong 
raangbo. 

Buchuma:- {Cha ringgija tangkako rachake jakko chopjole) Aiao 
mitelbejok atchu, angade walangengjok chakode ringjajokwa. 
(Buchuma unoni ongkatangaha). 

Kalim:- (Denggoke mikchi ipake) Aiao, Achik asongde dat>ra maisa 
ongangengjok! Amani rongjanggina dikbusruo merong jakkemsa 
donmangtnangakode gostesrana nangjachim! 

Jengku:-Da‘0 naa ianamangmang indakpile duk manenga. Nangko 
chinga skangonin unan sorkario chakkri kanabe ine aganpachimba. 
l|jjgig^'gi^i(.jatna kasagipa a-song-chigatangni ong-sianganiko 
ka dingsmite nie rona man-gen ine ka dongnikachima? 

Kalim:-Oe, beben ripeng, dao chakkri kaen angajatna mamungkon 
jakgitele dangdikna man-jaengjok. Pilakko dakna inoba mamungon 
engtojaenga. Indiba anga ianpakde Akrem-ko ganggilate Brenjako 
watatskana kam ka-ja ongode angni bimungba Kalim ong-jawa. 
(Unomiting meapa sakgni botolko oho sike uko go olchi ‘teng 
‘teng ine doke uamangni roenggipa dokanona napaaha). 

Bakkam:- Jengku, uarangko niat. Da sio bisongan mama Brenjaniko 
gilja konta brena ine tangka bibagiparangbamo. Daora nibo’, asol 
kontakosa oko chipe dokskaengjok! 

Jengku:- Aia, bebemo. Anga reange singenane? 

Bakkam:- Indiba katta namgijakode aganbanabene. 

Jengku:- (i?ey<yo/e) Aganja naa. (Sepangona reange) Oh, apadrang 
baosa na-songni giljana konta bregipade? 

Meapa saksa:- (Botol-ko raongkate goolchi doktengtenge) lanba. 

Jengku:- Aia, na-songde papnaba kenjama? 

Sakgipin meqja:- {JRc^ kadinge) Ha, ha, banoba politiks ingiperango 
p^ ingipa dongama? laba mingsa politiks ine uijama, ang-jong? 
{Jengku mamungkoba aganchakgija wakidikdik dake 
reangpilaiaiha). 

Kalim:* {Sko narongrenge) Uh, hai re gnok. Angade sko 
sadikbaengjok. Na-song intango angchi napakjolangtokbo, angaba 
daalde wena kagen. 

Jen^u:^ Ah, de indakode, intango chinga repakangjolna. {Wcdgpke 
reangtoka) 


DOOACniPA 

DAKMESOKANI-IV 

GITTAMGIPANAKArANI 


(Biap: Kalimni noko - Kalim noktango Jikgipa baksa golpoe 
Jengku aro Bakkamko sengsoenga). 

Ringanchi;- Baosanang' ripengrangde re-bajahakonde? 

Kalim;- Bisong angona re-b^ajokode sachi leangskana. Mejaonin ang' 
ongkatakosa senge dongtokaengo. 

Ringanchi: - Angade nangnade maiba dakchakade, maidake naara 
sorkari chakkri kagiparaeleksinna wennokai. 

Kalim;- Angni asongtangna sasonni bidingo dilgipako seokna ango 
donggipa bilko sawa dokpengna man gen. Angaba A chik jat saksa 
onga, angaba arrtangni namnikgipa mandeni sasonni ningosa donggen. 
Anga angni somoigita kamko kae, agitchaa somoio jakgitele jekoba 
dakna manan nanga. 

Ringanchi ;- Naa dao jena kaenga ua manjajokosai . 

Kalim:- Bian man gen, maina manjawa Daode an chingni A cMk jatoba 
ui-uigijagipa manderangara bangjajok. Bigita dake gisik niatsramgipa 
kamna cholikalgipana puunjaode sanasa puuntokgnok. 

Ringanchi:- Manderangde Akremkosa mangen intokengake naa, 
kaode man agipana kasrangon namachim. 

Kalim:- Ban! Akrem,baniChiki:emuijaan^de. NaabauiaangaAchik 
jatna kasaa aro ia ka-saa ingipakoara sanalachisa paraka. Uni gimin 
jatko cha’bokgipa manderangnade sasonni bidingoba angade sanalani 
gisikandon^a 

Ringanchi:- Sawade kakketo ka-gen, gimikan manjokode 
apsantokaigen. 

Kalim:- Kakketo ka jaoba, jatna chelchakgipa aro kamna 
choligipakosa nina nangaba. Jebasi tnanderangni tol'bing^jangana, cha 
kap-sa ringmanana name chanchichenggija daken A'chik asong mai 
ong enga. (Jengku aro Bakkam sokbaa). 

Jengku:- {Doga doktike) Nokma dongamasai? 

Kalim:- Im, dongaba, sawa Bakkam-mangma? Napaboda. 

Ringanchi:- (Chakate) Nape asongchimebo. Nokan chingade sum 
burusa. 

Bakkam:- (Asonge) Aiao sawade abi, gimikni nokan apsanaiake. 

Jengku:- Aiao, ripengskarangmangmangba rimbapaoba biara 
tangkakon on jade ine chaktokaia. Una, biora tangkaan dongpaja 
inoara, ‘tangkagripagipasa M.L.A chakatama?’ inerangsa agane 
galtokaia. 

Kalim:- Im, kisang sko sagija tusie dongenggipa chadamberangkoara 
maiko agangen. Ambino rori-rangni dokkol kaako manjokosa 
u-itokgen. 

Bakkam:- Hai, ongkatskainahama? 

Kalim:- (Ringanchi-chiko nie) Beiosachadakatjama? 

Ringanchi:- (Chadenge) Asongan ru-utkujanasa angade 
asongeropaengachimai. 

Jengku:- Ringjawa abi, donaibo. Daosamangmang Bakkam-mango 
michabaa. 


Kalim:- Hai indakode re-chimainaha. 


Jengku:- Roskaiboha abi, chingade chakatskainok. 

Ringanchi:- De, basakoba rebataio cha-kode ringchimskaibojok. 
(Sakgittaman Ringanchiko noko saksan done reanga). 

DOGACHIPA 

DAKMESOKANI-V 


SKANGGIPANAK ATANI 


(Biap: Kalimni noko - Leldca pue dilgipako seokani badeaha aro 
da o chananiko matchote susaanio chusokgiparangkoba 
parakmanaha, indiba Kalim Jena kam kcrachim ua chusolgaha. 
Dao Kalim sikdikdik asonge duk manbeenga). 

Ringanchi:- (Segipani sikdikdik saksan asonge dukmanako nike, 
sepangona re bae) Hai mi chabojok naade da alde Oppis 
re-angjawama? 

Kalim;- (Skoko rime narongrenge) Inghing, daalde angade 
mamungkon daknan sikjaenga. 

Ringanchi ;-Maina naara jaljeni minister onggninara indakpile 
chanchidamenga? Man paa ongode nangnaba rikwakwake 
onatpagenchim inosa. 

Kalim:- Aia, naa mechik jrip dongbo, belbel dame angko sko 
saatdamnabe. Naamamungkobasasonni bidingo ontisabachanchie 
nian dongjaesa skatang bclbeldamcnga. Dao iachango Akrem-maang 
maidakgipa dengguni kamko dake manangaha aro mikkangchi maiko 
dakangkugen uko naa uija. 

Ringanchi:- De, na a da o uarangni gimin u ieba kam bademanahaora 
maiko dakna mankugen? 

Kalim:- Oe, mamungkoba dakna manade manjawaha, indiba 
basakona anga ia mikgitokrangni adoko mikgrigita jripjrip mikchipe 
rodamna mangen ukosa chanchienga. 

Ringanchi:- Mikgrirangkoara mikgrien dongna on-kuaiboda, jainano 
gitchia nangkama chatote nikjoko aniangtangan mikgaotokaigenba. 

Kalim:- Basako anchingni manderanga mikgaogen? Angni 
jiyrengsoanide daalni aro knalni giminde ongja, ia pilak anchingni 
nikeba nikgija, irieba-uigija dake antangtangni salgnini knsina dakani 
bal-bojakode anchingni dedrang-sudtangsa manrikgen. 

Ringanchi;- Meja pu-onna skangskangde manderanga Brenjakon 
mangen intokachimde, daoa maidakesa man-rikjajok! 

Kalim:- Bikoara charbokgipan pakmajokde, aro bonkamao Akiemaia 
song songchi mande wate tangka bangen satjok. 

Ringanchi:- Tangka rae, rae puongiparangba agreskapilbebejok oe. 
antangtangni lekka pirone asongtangna dilgipako seokna manani bilkni 
gamchatakon daonaba irikugijagiparangba bangkuenga. 

Kalim:- An tangtangni lekka pu-one a songtangna dilgipako seokna 
manani bilko tangkanapalgiparangde mongsongbate jillao songdonge 
skia-poraia mangiparangan ong bata. Gamchatgipa lekka puonani 
kingsako tangkana palaniara A chik jat gimikko pale chagipa baksa 
apsan ong-a ine darangba u itokjakon! {Jengku ranggitik tarake 
re-bae nokningchi napaa). 

Jengku;- Baoj-kalim dongama? 

Kalim:- Mafth^sa sikkct bakkct dakc da aide angko sandienga. Maiba 

ongama? \ - 

, ■ . . 

'* j. \- 

Jengku:- Aiao,nafqgji£^en0fnjabejok. Mejao anchingni eleksinna 
wena-o jawilwat tarigipa kesetko saoba chaue Akrem-na on eana. 
Daora nangkode kamoniko ragalna amengjokna. {Ringanchi 

rang-gitik mikchijingjang jingjang dake, sko narongrenge 
nikningchi mpanga). 

Kalim:- (Ringanchiko nirike antangba sko narongrenge) Indake 
ong'ode angko kamoniko ra-galna skang anga an tangan kamoni 
ongkatsogen. 

Jengku:- Kamoni ongkatna skangba senge nichengkubo naa. 
Ongjaoba Akremchi re-e dalq^gachina molmoie nibo. 

Kalim:- Anga mamung saloba, angna je ong-genoba bobilna sko 
choknoke onjawa. De, naareangaiboha. 

Jengku:- (Kalimni suk onggijako nike) De, indakode. {Kalim 
jripjrip asonge chanchirika aro Jengku chakate re anga). 


DOGACmPA 

DAKMESQKANI-V 


GNIGIPANAKATANI 


(Biap: Kalimni noko - Kalim mamungkoba Jengkuni aganangan 
kosako gipinchi singdape nigijan kamoni ongkataha. Dao ua 
jikgipa baksa noko asonge jripjrip kumagita dongtokenga). 

Ringanchi:- Daalde na-ade oppis re-angjawane? 

Kalim:- Angara mejalonba lekka see kamoni ongkatbajokba. 

Ringanchi:- Gipiiuango singdape nigija naade Jengkuni agananan gisik 
dingaramram seng'srapgija watbaijokma? (Segipani ningtubee 
chanchie jripjrip dongana sukongchakjae uni sepangona jitbae) 
Naara maina iana ningtubee chanchienga. Ango angni metramitingo 
tangka chimonggipa aditan dongkuenga Anching daoba uachi chona- 
rema kamrangko dake janggi tangani cholko abachengtaina mangen. 

Kalim:- {Jikgipachiko nie) Chona-rema kamko ongja. Angade daode 
jatko chaboke dala kamkosa kana chanchienga. 

Ringanchi:- Naa jatna kasagipa mande maikai jatko chabokna 
man gen? Dao naa gisik dinga dinga chanchiesa indake aganenga. 
Knal-sotnion naajatni ongsiangako niktaijokode antangan antangni 
kamna sikimtaigen. 

Kalim:- Anga namen chanchijok, indake ongjawa. Tol a inode nisobo, 
daal anchingchi sawa re baenga. (Uamangni golpoengmitingo 
Jakkam ukil saksako rimbite re-baaha) 

Jakkam:- {Dogacholo naue) Nokma dongama? 


( 36 ) 





Kalim> Ah, sold>^ok, nape asongchimeboda. 

Ringanchi:- ( Jakkamko niksoarin mikrengreng nie) Angade sko 
sabaenga, nasong golpochinuubo. {Nokningchi ncpanga). 

Jakkam:- {Ukxlchiko nie, um Kalimko mesoke) Skigipa, bian Kalim. 
{Kalimchiko nie, ukilko mesoke) Bian Rakseng ukil. (Raksengaro 
Kalim salam kagrika). Hai aochingara kamni gimin golpojolainaha. 

Kalim> Hai abachengroroataibo. 

Jakkam;- (Segimin lekkako bikote) An chingni songo dao nokma 
boldokni aking dongkuenga. Anching ua biaprangoniko nokmarangna 
banga bang-gija tangka one boltangko ratgen aro waaiangkoba den-e 
asong gipinchi watatgen. Naara iarangkoara namnikgenma? 

Kalim:- Im, namaigenba. 

Jakkam:- lani jamano, mongma wagam, matcha bigil, mapil bikit 
dakgiparangko aro uarangsan ong aigija eching, sala, jaMik gisi 
indakgiparangkoba ianoniko dam sikchcpe rae dal dalgipa 
mahajonrangko tik ka-e watatgen. Naa iarango mamung nengnikaniko 
nikjaode damsan dakrim-karimna gita ukiini mikkango soe kabo. 

Kalim:- Im, ongaigen. Bao soe ka na nanggipa lekkara bao ? {Ukil 
bikote ona aro Kalim soe kaa) 

Jakkam:- Him, da-ode an ching ripengsan karimgipa ongaha {Jakko 
snile Kalim baksa salam kagrika) lade dao abachenggipasa, 
jamano kasin-ka-sine anga nangnaba skijoljolgen, aro kaam budi- 
koba bikotjojolgen. Nibo, naa skangoni angona lebae iarangni gitnin 
janapode naa da-alde raja saksagita janggi tangna man-enggnokchim. 
(Kalim kcrdingsmite gakgue donga). 

Jakkam:- Oe, da-ode an-chingni kam matchotaha. Knalo naa angni 
nokchi re-angbo. Knalonin an-chingni kamko abachengatainaha. Anga 
dao injinialchi napna nan^nga. 

Kalim;- Cha-mangmangkoba ringangjawahane. 

Jakkam:- Tangka-paisani kam-ode chaa-ringanide kamni jamanosa. 
De, re-ainok (Chakate ukil baksa reanga). 

Kalim:- De, indakode (Dogacholona reange nirika). 

(Kalim walgimik antangni daknasienggipa kamna tusipilgija 
chanchibeaha ) 


DQGACHIPA 

DAKMESOKANI-V 


GITTAMGIPANAKArANl 


(Bu^:- Hospital dringo - Kalim pring sengahaon jikgipako mi 
bijak songate, damsan cha e, Jakkamni nokchi reangaha). 


Kalim Jakkam-ni nokona sokon adita golpoe roani jamano cha onako 
ku sa ringmanarion asongaoni aona gitilgropaha. Jakkam uko 
hospitalchi raangaha aro ua dao pailango sarigri tusienga. 

Jakkam:- Baosadaonabajikgipachi rikkanggiparasokbapilkujama? 

Jengku:- (Mikchi usite) Da sion sokbajoke. 

Jakkam;- Baosajikgipade rebakujane? 

Jengku:- (A chi-ko nikome pailango asongaoni /i/cAaue) Jikgipaba 
sijokna. 

Jakkam:- Jikgipaba sijokna! Hare, maidake daora sakgnian indake 
ong-aha? (Kalimni mikchiparian skoko rim e grapako nike) Ha. 
Kalimde janggimangmangde tangkuengpiti ! 

Ringanchi:- (Jabirongchi re bae) Kalim, hai an'chingara is 
mikgitokrangni adokko wate damgipin agilsako songdong achane 
renaha 

Kalim:- (Milgrao dake tuketchia gnang anpile, Jagringko nidoe) 
Ringanchi, daomangmangsan nangkoa sijok ine knasoahachim, indibr 
daoa naaba tangkuengama? 

Jengku:- {Nawang dake niwingwange, Kalimko sUgengjenge) 
Kalim, oh, Kalim, bao ianode Ringanchi dongjake! 

Kalim;- {Jaksi ote) lakai, angni sko^ngo chadenge angmung 
agangrikengaba. Biara angko rimna relKinaba Aia, nasongara saksa 
sakgni ongja, j inmaan nachil nagoka baksana ^mikan mikionba kana 
ongsrangtokjokma? 

Jakkam;- (Nawangdake niwingwange) Bao Ringanchi? Chingade 
nikabanikja,ku-rangkoba knajake. 

Kalim:- (Pile jikgipachiko niate) Ringanchi, angni kasabegipajikgipa 
anga nangni agana gitan jatko chabokna gisikan siktelja Uni giminsa 
maiko dakgen chanchibeoba cholkon nikteljae anchingni dasipring 
cha-gipa mio bisiko pudapaha. Naa angko iana kema ka'pabo. 

Ringanchi:- Naa angni bebegipa segipa ongani giminsan angko asako 
saksan watangna ka pakesa naa iako dakaha. Uni giminsan angaba 
nangko ia mikgitokrangni adoko saksanko donangna nangnikjaesa 
dao rimna rabaha. Hai, ang’ baksa reboha. 

Kalim:- Beben, angaba ia Mikgitokrangni A doko dongen mikgitok 
ongpana siahachim. Hai angni kasabegipajikgipa nangni jakrangko 
angchina snilate angko salchrobo. (Jak samgniko dedoe, uko 
ranggitik galonpilahaon un ' kusikjripjrip ongaha). 

Jakkam:- (Sepango asonge, uko sikjengjenge) Kalim, oh Kalim. 
Kalimba daoara sisrangha. (Mikchi ipaka; unomiting Bakkam, 
Pangkim aro Singkam dringona napaa). 

Jengku:- (Ripengskarangko niksoe, mikchi jingjangjingjangdake) 
Nibo ripengrang anchingni ripeng Kalimde siaha. 

Bakkam:- {Mikchi singsolbaengako ipake) Oh ripeng, naaan-tangan 
jatko dilgiparangoni saksa ong e daaio chingna kadonganiko rabani 
pal batesa jajrenganiko maina dake donangaha? 

Jakkam:- ( Bakkamko apalchina rimsrukange) Jonggipa 
nogiparangnasa sanon kobca* (m-atgnoksai ? 

Bakkam:- Dasio knaarian angan mande watatjok. Angade asel ong-a 
manchakoba namede talkuja. Mai ongmanchaa? 

Jakkam:- Pringo angni nokchina manga Adita angmungan golpoe roani 
jamano cha onako ku sa ringmanarion asongaoni aona gitilgropa Mai 
mancha onga uko hospitalona rabae daktolrango singe nioara bisi 
ringchapmana ine aganenga. Daoraangnabanampiljaengjok. 

Bakkam:- Mainungba ongjawa . Naaon bebeaongodejikgipade 
siskajawachimba. Haida bisong pringo cha gipa mion bisi 
chachapmanakon ba uandakc ongjaode fCalim antangan sakgnian 
sisrangna ine dakcngnaba mai tik. Hai nokningchian, mamungba 
ongjawa naa, jajrengnabe. Anga nogipajonggipanade talate onaigen. 
(Sakgnian nokningchi napanga) 

Pangkim:- {Duk man bee mikchi haksa) Naa jckai kakket onga, ua 
gitan naa daaJo kakketgipa j ikgipa baksa asakko damsan watangaha 
Nang ni agana gilan dal bea dosko dakgimin mechikara inditan se-na 
kasabebeakon. Ripeng anga da aio nangko iana mande rabeaniko 
agana namnika aro angaba nanggita kakketgipa j ikgipako maira gita 
jaku desretgimin mechikkosa sandie antangna segen. Indiba anga 
chanchia, naanang' jikgipani nangnadakanggiminbangakamrangkon 
uiangjaha. 

Jengku:- (Mikchi ipake) Oe beben Pangkim, abi Ringanchi se-na 
dangdike ona aro se-ko antangna kasaatna changgipajikgipa saksa 

ongbebeachim. Anga iako uoniko uie raaha aro uko asakni 
manderangnaba parakna sika. Abi Ringanchi jringnan uni me tran’ 
salrangona bate me-chikma ongo silbate antangko rakkiachim. Uan 
abi-ni se-ko an-tangna kasaatani dike sammikmal ongachim. 

Singkam:- Ringanchi an'tangko me-chikmao site tariachi maikai 
segipako antangnakasaataha? Angade iani miksonganikon uijaei^ 
Me-chikrangara metraona bate mechikmao an-tangtangko site taribatna 
nangama? Uan sakanti me-chikrangii dakna nangchongmotgipa kam 
ine nangni miksonganiaraongama? 


Jengku:- Mechik ingipasakantian uako dakna nanga inede aganja aro 
uan dakna nangchongmotgipa kamba ongjanaba donga, indiba adita 
agilsakni measarangni gisikoniko angni chanchipe nianiosan ongainaba 
donga. Basakoba badiaba measade sakgpin nitobata mechikko nikode 
uni bimangtangko mesoke ropachi gisik dingtangataniko mana. Indiba 
measako gisik dingtangatgipara uamangni gisik katongo ongja, 
mikkang bimangosa onga. Uni gimin me chikrang me traona bate 
mechikmao an-tangtangko taribatna nanga, jedakode sakgipin nitogipa 
mechikrang gisik bingtxangate ropnajotton kaona, “Oh, angni jikgipan 
silkuengade" ine resretaoni naljokataniko manrikkugenchim. 

Singkam:- Angni nikani gitade iasan ongja, uamang j ikma j iksean saksa 
sakgipinnanengnikgrikaniko ongipa manderangba ongachim. Jikgipa 
an tang se-na silbatoba, man e cha gipani demechik ong oba aro se-ni 
inditan kasaako manoba, ua kasanio gachate se-ko mandikatgipa 
me chik ongjachim. Uchibasegipabajikgipani gitcham salrangko 
chobiltaie uni ka-saniko man e uko dingdoatgipa measa ongjachim. 
Oh, uamangamairongpilgipajiksesa ongachim! 

Jakkam:- (Skotangko rim e, ranggitik chanchipretaniko mesoke) 
Oh Kalim, naa jatni matgrik man-chanchim. Anga na-marg jiksesako 
mande ra been gopgen aro ango donga kakketchi na simangni 

gopramko nitobee tarigen, aro pile daal dipet jatna mamung namgijagjipa 
kamko kataijawaha. Hai ripengrang bi-ni manggisiko ianoniko rabo 
aro jonggipa nogipana kobor watatbo. (Jinma detome raanga) 

(Bakkam, Singkam, Jakkam, Jengku aro Pangkim, Kalimni manggisiko 
detome Ringanchini maqjani nokonaraangaha. Ringanchini maapa 
aro maharirang noko dongsoaha. Salgipino imngwalni salnasr^^jaon 
Kalim-ni nogipa, segipa baksa aro jonggipajikgipako rime, adatangni 
manggisiko gopanio bak ra pana re-baha. Pilak sokna nanggipa 
bakdrangrang soktokahaon jarikgitcham chadamberang uamang 
jiksesani manggisiko uamangni maharirang baksa mande ra bee gopaha. 


DOGACHIPA 

DAKMESOKANI-V 

BRIGIPANAKATAM 


(Biap: Gopramo - Salgipino Jakkam, antangni kurachakgimin 
gita uamangni gopramko nitohee tariatani jamano Kalimni chisol 
mikkango asungchongchrote jada sike dongenga). 

Jakkam:- (Singsolbaenggipa mikchiko usite) Kallm, anga nangna 
iako agana namen jamanchakbeaha Naa ia agilsako atchie, ia agilsakiii 
gimin uie rana namen gualaha. Naa Brenjana Eleksin-o chakesat 
indonga a scio jaguaha, indiba na a iako u inajamanchakbejok, Akrem 
antiingni susaanio bobiltang Rokka-ko manchakjana kenesa, chugimik 
korosko one uni manderangko bingbrangatnasa Brenjako 
chakatatahacliim. lasanongaija, uchi banganangni ripengskarangba 
tangka manamangmangsan wenmika daktokaha, indiba iachi naadc 
kakketo dake janggitangkon nasiatjok! Mongsongbate dalbate nangni 
gualanidc ian, Jengkuara banoniko knaesa nangna ua kattako 
aganskajok, aro naaba uani giniintale sandichenggija maiko dakaljok; 
Akremara tncimung dakeba nangni kamko bonatna chajichia grichim ! 


DOGACHIPA 

(BONJOK) 

